S-145/2013

Mál þetta, sem dómtekið var 22. apríl síðastliðinn, var höfðað með ákæru ríkissaksóknara, dagsettri 21. febrúar 2013, á hendur J-kk-þgf R-kk-þgf P-kk-þgf, Reykjavík, „fyrir fjárdrátt í opinberu starfi með því að hafa sem umdæmisstjóri Þróunarsamvinnustofnunar Íslands í Mósambik, á tímabilinu frá 14. september 2006 til 7. janúar 2010, dregið sér og fjölskyldumeðlimum sínum fjármuni í eigu stofnunarinnar, ýmist af USD bankareikningi stofnunarinnar nr. [...], MZN bankareikningi hennar nr. [...] í Standard Bank eða af fé úr sjóði stofnunarinnar samtals að jafnvirði kr. 14.645.588 þegar hann:

1. Notaði USD 5.535 af fjármunum stofnunarinnar, 14. september 2006, til að greiða fyrir toppgrind á bifreið sína. Ákærði seldi síðar toppgrindina og nýtti andvirðið í eigin þágu.

2. Millifærði USD 8.315 af bankareikningi stofnunarinnar, 17. maí 2007, inn á reikning frá Marine Service Ltd. sem var kaupverð utanborðsmótors af gerðinni Yamaha 115 AETL, sem ákærði keypti í eigin þágu. Greiðslan var hluti af samtals USD 29.193,42 greiðslu á reikningi útgefnum af Marina Service sem að öðru leyti var vegna kaupa í þágu stofnunarinnar.

3. Dró sér andvirði USD 4.248 ávísunar sem hann gaf út á reikning stofnunarinnar til sjálfs sín, 7. júní 2007, leysti út og nýtti í eigin þágu. Ákærði lagði handritað skjal í bókhald stofnunarinnar þar sem handritað var: „Styrkur il Mof vegna ... Er A Bíða eftir nótum“:

4. Dró sér andvirði USD 4.150 ávísunar sem hann gaf út á reikning stofnunarinnar til A-x-x N-x-x M-x-x starfsmanns hennar, 14. júní 2007, A-x-x leysti út og ákærði nýtti í eigin þágu.

5. Dró sér MZN 80.000 úr sjóði stofnunarinnar sem ákærði skýrði í bókhaldi hennar 6. ágúst 2007, með því að leggja inn í bókhaldið handskrifað blað þar sem fram kom að um greiðslu dagpeninga væri að ræða sem greiddir hefðu verið með reiðufé.

6. Dró sér MZN 69.800 úr sjóði stofnunarinnar sem ákærði skýrði í bókhaldi hennar 6. ágúst 2007, með því að leggja inn í bókhaldið handskrifað blað þar sem fram kom að um greiðslu flutningskostnaðar væri að ræða sem greiddur hefði verið með reiðufé.

7. Dró sér ZAR 3.332 úr sjóði stofnunarinnar sem ákærði skýrði í bókhaldi hennar 22. ágúst 2007, með því að leggja inn í bókhaldið handskrifað blað þar sem fram kom að greitt hafi verið í reiðufé fyrir minniskubb.

8. Notaði MZN 11.049 af fjármunum stofnunarinnar, 6. desember 2007, til að greiða Motorcare Ltd. samkvæmt reikningi vegna viðgerðar á eigin bifreið Nissan Terrano R20.

9. Dró sér andvirði USD 3.660 ávísunar sem ákærði gaf út á bankareikning stofnunarinnar til J-x-x M-x-x starfsmanns hennar 27. desember 2007, sem J-x-x leysti út og ákærði nýtti í eigin þágu. Ákærði lagði handritað skjal í bókhald stofnunarinnar þar sem handritað var: „Missin Invoce“, „Johann P will get“, „Computar Connectons“ og „Server“.

10. Dró sér andvirði USD 4.000 ávísunar sem ákærði gaf út á bankareikning stofnunarinnar til L-x-x B-x-x S-x-x starfsmanns hennar 30. janúar 2008, sem L-x-x leysti út og ákærði nýtti í eigin þágu. Ákærði lagði handritað skjal í bókhald stofnunarinnar þar sem handritað var: „Missing Innvoic 2/3 Payment to Classic Security sistems“.

11. Dró sér andvirði USD 2.000 ávísunar sem ákærði gaf út á bankareikning stofnunarinnar til A-x-x N-x-x M-x-x starfsmanns hennar 28. janúar 2008, sem A-x-x leysti út og ákærði nýtti í eigin þágu. Ákærði lagði handritað skjal í bókhald stofnunarinnar þar sem handritað var: „Missing Invoice“, „1/3 Payment to Classic Security sistems“.

12. Dró sér andvirði MZN 75.000 ávísunar sem ákærði gaf út á bankareikning stofnunarinnar, 21. apríl 2008, og lagði andvirðið daginn eftir inn á bankareikning tengdadóttur sinnar C-x-x R-x-x C. B-x-x sem var styrkur ákærða til hennar.

13. Greiddi MZN 32.040 með ávísun á bankareikning stofnunarinnar, 14. október 2008, til South African Airways samkvæmt reikningi, vegna flugfargjalds fyrir barnabarn ákærða, hann sjálfan og einn til frá Maputo í Mósambik til Jóhannesarborgar í Suður Afríku og til baka.

14. Dró sér andvirði USD 5.000 ávísunar sem ákærði gaf út á bankareikning stofnunarinnar til A-x-x N-x-x M-x-x starfsmanns hennar 17. október 2008, sem A-x-x leysti út og ákærði nýtti í eigin þágu. Ákærði lagði handritað skjal í bókhald stofnunarinnar þar sem handritað var: „SVM Missing Paper“.

15. Dró sér andvirði USD 5.000 ávísunar sem ákærði gaf út á bankareikning stofnunarinnar til sjálfs sín 5. nóvember 2008, sem hann leysti út og nýtti í eigin þágu. Ákærði lagði handritað skjal í bókhald stofnunarinnar þar sem handritað var: „RKI Missing D-e-x J. P-x-x“

16. Dró sér andvirði USD 5.000 ávísunar sem ákærði gaf út á bankareikning stofnunarinnar til A-x-x N-x-x M-x-x starfsmanns hennar 5. nóvember 2008, sem A-x-x leysti út og ákærði nýtti í eigin þágu. Ákærði lagði handritað skjal í bókhald stofnunarinnar þar sem handritað var: „Missing Doc RKI“.

17. Dró sér andvirði USD 4.500 ávísunar sem ákærði gaf út á bankareikning stofnunarinnar til A-x-x N-x-x M-x-x starfsmanns hennar 30. apríl 2009, sem A-x-x leysti út og lagði, samkvæmt fyrirmælum ákærða, inn á bankareikning C-x-x B-x-x tengdadóttur ákærða.

18. Dró sér andvirði USD 3.200 ávísunar sem ákærði gaf út á bankareikning stofnunarinnar til A-x-x N-x-x M-x-x starfsmanns hennar 15. maí 2009, sem A-x-x leysti út, afhenti ákærða sem ráðstafaði fénu til C-x-x B-x-x tengdadóttur ákærða.

19. Dró sér andvirði USD 5.340 ávísunar sem ákærði gaf út á bankareikning stofnunarinnar til sjálfs sín 24. nóvember 2009, sem hann leysti út og nýtti í eigin þágu. Ákærði lagði tilbúin gögn um viðskipti sem aldrei áttu sér stað við J-x-x C-x-x í bókhald stofnunarinnar til að láta líta svo út að viðskiptin hefðu verið gerð í hennar þágu og leyna fjárdrættinum.

20. Dró sér andvirði USD 3.560 ávísunar sem ákærði gaf út á bankareikning stofnunarinnar til sjálfs sín 17. desember 2009, sem hann leysti út og nýtti í eigin þágu. Ákærði lagði tilbúin gögn um viðskipti sem aldrei áttu sér stað við J-x-x C-x-x í bókhald stofnunarinnar til að láta líta svo út að viðskiptin hefðu verið gerð í hennar þágu og leyna fjárdrættinum.

21. Þegar hann millifærði andvirði USD 1.226,96, sem skipt var í ZAR 9.100, af bankareikningi stofnunarinnar 20. nóvember 2009 til S-x-x C-x-x vegna kaupa hans sjálfs á tölvum í eigin þágu. Ákærði setti tilbúin gögn í bókhald stofnunarinnar til að láta líta svo út að viðskiptin hefðu verið gerð í hennar þágu og leyna fjárdrættinum.

22. Dró sér andvirði USD 5.000 ávísunar sem ákærði gaf út á bankareikning stofnunarinnar til sjálfs sín 21. desember 2009, sem hann leysti út og nýtti í eigin þágu. Ákærði lagði tilbúin gögn um viðskipti sem aldrei áttu sér stað við Patilla Construcoes í bókhald stofnunarinnar til að láta líta svo út að viðskiptin hefðu verið gerð í hennar þágu og leyna fjárdrættinum.

23. Dró sér andvirði USD 5.000 ávísunar sem ákærði gaf út á bankareikning stofnunarinnar til sjálfs sín 29. desember 2009, sem hann leysti út og nýtti í eigin þágu. Ákærði lagði tilbúin gögn um viðskipti sem aldrei áttu sér stað við Patilla Construcoes í bókhald stofnunarinnar til að láta líta svo út að viðskiptin hefðu verið gerð í hennar þágu og leyna fjárdrættinum.

24. Dró sér og nýtti í eigin þágu USD 3.200 endurgreiðslu á tryggingu frá Mahomed Farhad Ravat vegna húsaleigu 7. janúar 2010 sem stofnunin hafði innt af hendi.

25. Ráðstafaði til eigin fjölskyldumeðlima og eftir eigin geðþótta samtals USD 65.592 sem var andvirði 17 ávísana sem hann gaf út á tímabilinu frá 5. mars til 1. september 2008, 13 til sjálfs sín, eina til Dana Tours, eina til Marina Service Ltd. og tvær til A-x-x N-x-x M-x-x, af USD bankareikningi 000301080168593100510 í Standard Bank í eigu Öryrkjabandalags Íslands. USD 60.000 af þeirri fjárhæð voru fjármunir sem ákærði millifærði af reikningi Þróunarsamvinnustofnunar Íslands inn á framangreindan bankareikning 29. desember 2006, en restin var fé sem Öryrkjabandalag Íslands átti og ætlað var til aðstoðar fötluðum í Mósambik og ákærði hafði vörslur á vegna starfs síns.

26. Millifærði USD 2.233,06 af bankareikningi stofnunarinnar, 17. maí 2007, inn á reikning Marine Service Ltd. sem var kaupverð utanborðsmótors af gerðinni Yamaha 8 DMHL sem ákærði keypti í eigin þágu.

27. Greiddi USD 4.300 með ávísun af bankareikningi stofnunarinnar til Marina Service Ltd. 17. maí 2007 í eigin þágu. Ákærði lagði ljósrit af reikningi í bókhald stofnunarinnar vegna fyrri viðskipta hennar við Marina Service Ltd., sem höfðu áður verið bókfærð sjá ákærulið 2, til að skýra greiðsluna.

28. Millifærði USD 6.217 af bankareikningi stofnunarinnar inn á bankareikning Marina Service Ltd. 24. janúar 2008, en greiðslan var vegna kaupa ákærða sjálfs á kerru til eigin nota.

29. Millifærði USD 5.210,62 af bankareikningi stofnunarinnar inn á bankareikning Marina Service Ltd. 7. nóvember 2008, en greiðslan var vegna kaupa ákærða sjálfs á ýmsum varningi í eigin þágu samkvæmt þremur vörureikningum, dags. 23. júní, 14. ágúst og 13. október 2008.

Telst þetta varða við 1. mgr. 247. gr., sbr. 138. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Þróunarsamvinnustofnun Íslands krefst þess að Jóhanni Ragnari Pálssyni verði gert að greiða stofnunninni skaðabætur að fjárhæð 14.645.588 kr. með vöxtum samkvæmt 1. mgr. 8. gr. nr. 38/2001 um vexti og verðtryggingu af 52.250 kr. frá 14.9.2006 til 16.5.2007, af 715.358 kr. frá 16.5.2007 til 18.5.2007, af 987.358 kr. frá 18.5.2007 til 6.6.2007, af 1.253.240 kr. frá 6.6.2007 til 14.6.2007, af 1.515.811 kr. frá 14.6.2007 til 6.8.2007, af 1.870.837 kr. frá 6.8.2007 til 22.8.2007, af 1.900.785 kr. frá 22.8.2007 til 6.12.2007, af 1.928.628 kr. frá 6.12.2007 til 27.12.2007, af 2.159.977 kr. frá 27.12.2007 til 24.1.2008, af 2.573.470 kr. frá 24.1.2008 til 28.1.2008, af 2.703.730 kr. frá 28.1.2008 til 30.1.2008, af 2.961.050 kr. frá 30.1.2008 til 5.3.2008, af 3.292.150 kr. frá 5.3.2008 til 6.3.2008, af 3.623.450 kr. frá 6.3.2008 til 10.3.2008, af 3.965.500 kr. frá 10.3.2008 til 11.3.2008, af 4.284.650 kr. frá 11.3.2008 til 8.4.2008, af 5.010.650 kr. frá 8.4.2008 til 21.4.2008, af 5.386.250 kr. frá 21.4.2008 til 22.4.2008, af 5.615.750 kr. frá 22.4.2008 til 6.6.2008, af 5.934.530 kr. frá 6.6.2008 til 27.6.2008, af 6.749.730 kr. frá 27.6.2008 til 30.6.2008, af 7.544.230 kr. frá 30.6.2008 til 4.8.2008, af 7.742.680 kr. frá 4.8.2008 til 14.8.2008, af 7.864.195 kr. frá 14.8.2008 til 20.8.2008, af 7.946.875 kr. frá 20.8.2008 til 27.8.2008, af 8.054.294 kr. frá 27.8.2008 til 1.9.2008, af 8.087.834 kr. frá 1.9.2008 til 10.10.2008, af 8.222.082 kr. frá 10.10.2008 til 17.10.2008, af 8.785.532 kr. frá 17.10.2008 til 5.11.2008, af 10.059.732 kr. frá 5.11.2008 til 7.11.2008, af 10.735.546 kr. frá 7.11.2008 til 30.4.2009, af 11.308.171 kr. frá 30.4.2009 til 15.5.2009, af 11.713.131 kr. frá 15.5.2009 til 9.11.2009, af 11.864.931 kr. frá 9.11.2009 til 24.11.2009, af 12.521.484 kr. frá 24.11.2009 til 17.12.2009, af 12.976.310 kr. frá 17.12.2009 til 21.12.2009, af 13.616.360 kr. frá 21.12.2009 til 29.12.2009, af 14.243.860 kr. frá 29.12.2009 til 7.1.2010, af 14.645.588 frá 7.1.2010 og þar til einn mánuður er liðinn frá því að bótakrafan hefur verið birt kærða, en með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu af 16.387.865 kr. frá þeim degi til greiðsludags. Allt að frádreginni innborgun hinn 11. janúar 2010 að fjárhæð 1.367.080 kr.

Þá er krafist lögmannsþóknunar að fjárhæð 150.000 kr. auk virðisaukaskatts.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði hefur ekki áður sætt refsingu. Refsing hans er hæfilega ákveðin fangelsi í 15 mánuði. Ákærði játaði brot sitt greiðlega, bæði hjá lögreglu og fyrir dómi. Hann hefur samþykkt bótakröfuna en ekki greitt bætur nema að óverulegu leyti. Að þessu virtu skal hluti refsingarinnar bundinn skilorði eins og í dómsorði segir.

Skaðabótakröfunni var fyrst komið á framfæri við lögreglu með bréfi 1. nóvember 2011. Krafist var bóta að hærri fjárhæð en síðar var ákært fyrir. Eins og krafan var sett fram fullnægði hún ekki áskilnaði 2. mgr. 173. gr. laga nr. 88/2008. Ný krafa var lögð fram við þingfestingu málsins og hafði fjárhæð hennar þá verið færð til samræmis við ákæruna en að öðru leyti var krafan eins úr garði gerð. Með því að skaðabótakrafan er ekki í samræmi við kröfur þær sem nefnd lagagrein gerir er óhjákvæmilegt að vísa henni frá dómi.

Loks verður ákærði dæmdur til að greiða málsvarnarþóknun skipaðs verjanda síns, I-kk-ef B. P-kk-ef hdl., með virðisaukaskatti eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-kk-nf R-kk-nf P-kk-nf, sæti fangelsi í 15 mánuði, en fresta skal fullnustu 12 mánaða af refsingunni og falli sá hluti hennar niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Skaðabótakröfu Þróunarsamvinnustofnunar Íslands er vísað frá dómi.

Ákærði greiði málsvarnarþóknun verjanda síns, I-kk-ef B. P-kk-nf hdl., 251.000 krónur.

A-kk-nf Í-kk-nf